2. pielikums

Intelektuālā īpašuma “Vilnas apstrādes tehnoloģija” izsoles noteikumiem

**Objekta apraksts**

**IZSOLE:**

Pētījumu rezultātā radītā intelektuālā īpašuma licencēšana vai pārdošana Latvijas Universitātē (LU) notiek saskaņā ar Zinātniskās darbības likuma 39.5 pantu.

LU izsludina rakstisku intelektuālā īpašuma, kuru veido zinātība “Aitu vilnas šķiedru apstrādes tehnoloģija to izmantošanai multifunkcionālu bio - filtru izveidei” izsoli.

**IZGUDROJUMA PĀRSKATS:**

Izgudrojums sastāv no zinātības (know-how), komercnoslēpums, kas izstrādāts Eiropas Reģionālās attīstības fonda ar saimniecisko darbību nesaistīta projekta Nr. KC-PI-2020/7 “Aitu vilnas šķiedru apstrādes tehnoloģija to izmantošanai multifunkcionālu bio-filtru izveidei (LU reģistrācijas Nr. ESS2020/372)” ietvaros.

Zinātība (*know-how*), komercnoslēpums ir rakstiski fiksēti apraksti, kuros ir iekļautas jaunas un nepublicētas vilnas šķiedru apstrādes tehnoloģijas detalizēts apraksts vilnas šķiedru filtra materiāla apstrādei, lai tas būtu atbilstošs izmantošanai filtru izgatavošanā.

Detalizētāku informāciju par izgudrojumu var sniegt projekta kontaktersona: Vanda Voikiva, vanda.voikiva@lu.lv, un sākotnējo komercializācijas stratēģiju var komentēt projekta komercializācijas eksperte Solvita Kostjukova solvita.kostjukova@gmail.com.

* Cenas diapazons: atbilstoši pretendenta piedāvājumam
* Atslēgas vārdi: aitu vilna; gaisa filtri; ķīmiskā apstrāde
* Pētījumu veica: Latvijas Universitātes Ķīmijas fakultātē
* Kontakta telefons: +371 28322202 (Vanda Voikiva), +371 26742227 (Solvita Kostjukova)
* Kontakta e-pasts: vanda.voikiva@lu.lv; solvita.kostjukova@gmail.com

**KOPSAVILKUMS:**

Projekta laikā tika izveidota aitu vilnas šķiedru apstrādes tehnoloģija, kas strādā kā dziļās attīrīšanas metode, lai sagatavotu šķiedras to izmantošanai gaisa filtros, kā arī darbojas kā šo filtru reģenerācijas metode, ļaujot tos izmantot atkārtoti.

Tehnoloģija ir trīs soļu process, kas balstās uz maigu vilnas šķiedru virsējā slāņa nošķīdināšanu. Metode tādējādi ļauj efektīvi atbrīvoties no netīrumiem, ziepju paliekām un aerosolajām daļiņām, kas atrodas uz vilnas šķiedras un iekšā tās virsējā slānī, nebojājot pašu filtra materiālu.

**Aitu vilnas filtru, kas izveidoti ar šo tehnoloģiju, priekšrocības:**

* Bioloģiski noārdāmi,
* Atkārtoti izmantojami,
* Augsta kapacitāte,
* Sastāv no atjaunojamiem resursiem.

**IZGUDROJUMA PRODUKTS:**

Tehnoloģija aitu vilnas šķiedru filtra materiāla sagatavošanai, lai to varētu izmantot gaisa filtru izveidē, kā arī reģenerēt tos.

**NOZARE:**

Izgudrojums attiecas galvenokārt uz gaisa filtru nozari, precīzāk, daļiņu filtriem, kas veidoti no aitu vilnas.

**IZGUDROJUMA MĒRĶIS UN BŪTĪBA:**

Izgudrojuma mērķis ir samazināt piesārņojumu, ko rada gaisa filtru nozare, un rast pielietojumu tādiem materiāliem kā aitu vilna, kas pašlaik tiek masveidā izmesta vai utilizēta. Padarīt filtrus, kas veidoti no atjaunojamiem un videi draudzīgiem materiāliem, kā aitu vilna, par konkurētspējīgu alternatīvu esošajiem filtriem, kas ražoti no sintētiskajiem materiāliem.

**INTELEKTUĀLĀ ĪPAŠUMA AIZSARDZĪBA:**

Zinātība (know-how), komercnoslēpums ir rakstiski fiksēti apraksti, kuros ir iekļauts jauns un nepublicēts vilnas šķiedru apstrādes tehnoloģijas detalizēts apraksts vilnas šķiedru filtra materiāla apstrādei, lai tas būtu atbilstošs izmantošanai filtru izgatavošanā.

**PAPILDU INFORMĀCIJA:**

Aitu vilnas gaisa filtri, kas izgatavoti ar izstrādāto tehnoloģiju, tika testēti pēc galvenā ventilācijas sistēmu filtru standarta ISO 16890, sertificētās laboratorijās - fiatec - Filter & Aerosol Technologie GmbH (Vācija) un Eurofins Expert Services Oy (Somija), kā arī sadarbībā ar SIA “Lafivents” filtri tika testēti reālā objektā.

**INTELEKTUĀLĀ ĪPAŠUMA DOKUMENTĀCIJA:**

Ar papildu dokumentāciju var iepazīties, parakstot konfidencialitātes līgumu ar Latvijas Universitāti.